Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-182 „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS IR GAUNANČIŲ DARBO UŽMOKESTĮ IŠ SAVIVALDYBĖS BIUDŽETO, PAREIGYBIŲ SKAIČIAUS KĖDAINIŲ RAJONO SAVIVALDYBĖS INSTITUCIJOSE IR ĮSTAIGOSE TVIRTINIMO“ PAKEITIMO**

2019 m. rugsėjo 17 d. Nr. SP-188

Kėdainiai

 Kėdainių rajono savivaldybės taryba n u s p r e n d ž i a:

1. Pakeisti didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių Kėdainių rajono savivaldybės institucijose ir įstaigose, patvirtintą Kėdainių rajono savivaldybės tarybos 2018 m. spalio 26 d. sprendimu Nr. TS-182 „Dėl didžiausio leistino valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičiaus Kėdainių rajono savivaldybės institucijose ir įstaigose tvirtinimo“:

1.1. Pakeisti lentelės 6 punktą ir jį išdėstyti taip:

„6. Kėdainių lopšelis-darželis „Vyturėlis“ 46,74.“

1.2. Pakeisti lentelės 11 punktą ir jį išdėstyti taip:

„11. Kėdainių r. Akademijos gimnazija 105,52 29,52“

1.3. Pakeisti lentelės 13 punktą ir jį išdėstyti taip:

„13. Kėdainių r. Krakių Mikalojaus Katkaus gimnazija 99,5 24,3.“

1.4. Pakeisti lentelės 16 punktą ir jį išdėstyti taip:

„16. Kėdainių „Ryto“ progimnazija 101,32 59,82.“

1.5. Pakeisti lentelės 28 punktą ir jį išdėstyti taip:

„28. Kėdainių sporto centras 42,72 11,22.“

1.6. Pakeisti lentelės 39 punktą ir jį išdėstyti taip:

„39. Kėdainių bendruomenės socialinis centras 39.“

1.7. Pakeisti lentelės 41 punktą ir jį išdėstyti taip:

„41. Josvainių socialinis ir ugdymo centras 33,9.“

2. Pavesti vykdyti sprendimą 1 punkte išvardintų įstaigų vadovams.

Savivaldybės meras

Jolanta Sakavičienė Arūnas Kacevičius Gintautas Muznikas Dalius Ramonas

2019-09- 2019-09- 2019-09- 2019-09-

Rūta Švedienė

2019-09-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-182 „DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS IR GAUNANČIŲ DARBO UŽMOKESTĮ IŠ SAVIVALDYBĖS BIUDŽETO, PAREIGYBIŲ SKAIČIAUS KĖDAINIŲ RAJONO SAVIVALDYBĖS INSTITUCIJOSE IR ĮSTAIGOSE TVIRTINIMO“ PAKEITIMO**

2019-09-10

 Kėdainiai

**Parengto sprendimo projekto tikslai:**

Pakeisti didžiausią leistiną valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, skaičių.

**Sprendimo projekto esmė**, **rengimo priežastys ir motyvai:**

Vadovaujantis Kėdainių rajono savivaldybės tarybos 2019 m. kovo 29 d. sprendimu Nr. TS-28 „Dėl klasių skaičiaus ir mokinių skaičiaus jose, priešmokyklinio ir ikimokyklinio ugdymo grupių skaičiaus 2019-2020 m. nustatymo“ didinamas didžiausias leistinas lopšelio-darželio „Vyturėlis“ darbuotojų skaičius: 1,5 etato ikimokyklinio ugdymo grupės mokytojo ir 1 etatas ikimokyklinio ugdymo grupės mokytojo padėjėjo. Etatai bus išlaikomi savivaldybės biudžeto ir mokymo lėšomis.

Atsižvelgiant į tėvų pageidavimus ir prašymus įsteigti Kėdainių r. Akademijos gimnazijos „Kaštono“ skyriuje papildomą ikimokyklinio ugdymo grupę 3-5 metų amžiaus vaikams, kurią lankys 15 ugdytinių, siūloma padidinti 1,5 etato ikimokyklinio ugdymo grupės mokytojo ir 1 etatą ikimokyklinio ugdymo grupės mokytojo padėjėjo. Etatai bus išlaikomi savivaldybės biudžeto ir mokymo lėšomis.

Krakių Mikalojaus Katkaus gimnazijoje mokytojo padėjėjo pagalbą teikti būtina 12 moksleivių. Esantis mokytojo padėjėjas fiziškai negali to atlikti dar ir dėl to, jog vienas moksleivis turi fizinę negalią (juda tik vežimėlyje). Siūloma įsteigti 1 etatą mokytojo padėjėjo teikti specialią pagalbą gimnazijoje, kuris bus išlaikomas mokymo lėšomis.

Kėdainių „Ryto“ progimnazijoje komplektuojamos dvi pailgintos dienos grupės, kuriose skirtingu darbo laiko grafiku dirba du pedagogai (1 ir 0,6 etatu). Šių metų pradžioje gauti net 78 tėvų prašymai dėl grupės lankymo, todėl siūloma įsteigti pailgintos dienos grupės auklėtojo 1 etatą, kuris bus išlaikomas savivaldybės biudžeto lėšomis.

Kėdainių sporto centras patikėjimo teise valdo Kėdainių areną (plotas 5352,86 m²), Vilainių sporto salę (plotas 2521,47 m²), Vilainių rekreacijos ir sporto pramogų kompleksą (plotas 4097,96 m²). Žalioji zona prie arenos ir stadiono užima 4,8 hektaro, dvi atsarginės futbolo aikštelės – 1,4 hektaro. Sporto centro bazes ir žaliuosius plotus prižiūri septynios valytojos ir trys darbininkai. Siūloma įsteigti papildomus darbininkų 2 etatus, kurie bus išlaikomas savivaldybės biudžeto lėšomis.

Kėdainių bendruomenės socialiniame centre dienos socialinės globos paslaugos teikiamos 44 asmenims: 30 asmenų – jų namuose, 14 asmenų − įstaigoje. Poreikis šioms paslaugoms gauti yra didelis. Šiuo metu yra gauti 5 asmenų prašymai. Kėdainių bendruomenės socialinis centras siekia sudaryti sąlygas neįgaliems bei senyvo amžiaus asmenims kuo ilgiau gyventi savo namuose. Vadovaujantis LR Socialinės apsaugos ir darbo ministro 2006 m. lapkričio 30 d. įsakymo Nr. A1-317 „Dėl socialinę globą teikiančių darbuotojų darbo laiko sąnaudų normatyvų patvirtinimo pakeitimo“ pakeitimo 2017 m. rugsėjo 1 d. Nr. A1-461, 9 punktu, siūloma įsteigti papildomus 3,5 etato: 1 etatą socialinio darbuotojo, 2,5 etato socialinio darbuotojo padėjėjo, kurie bus išlaikomi valstybės biudžeto lėšomis.

Josvainių socialiniame ir ugdymo centre gyvena 38 senyvo amžiaus asmenys: 9 suaugę asmenys su negalia ir 22 suaugę asmenys su sunkia negalia. Vadovaujantis LR Socialinės apsaugos ir darbo ministro 2006 m. lapkričio 30 d. įsakymo Nr. A1-317 „Dėl socialinę globą teikiančių darbuotojų darbo laiko sąnaudų normatyvų patvirtinimo pakeitimo“ pakeitimo 2017 m. rugsėjo 1 d. Nr. A1-461, 9 punktu, siūloma įsteigti papildomus 3,5 etato: 0,5 etato socialinio darbuotojo, 1,5 etato individualios priežiūros personalo/slaugytojo padėjėjo, kurie bus išlaikomi valstybės biudžeto ir įstaigos spec. lėšomis.

**Lėšų poreikis (jeigu sprendimui įgyvendinti reikalingos lėšos):**

Pasikeitus veiklos aplinkybėms padidės 14,5 etato. Lėšos 41,5 tūkst. Eur išvardintiems etatams 2019 m. skiriamos:

iš savivaldybės biudžeto – 14,5 tūkst. Eur;

iš mokymo lėšų – 8,0 tūkst. Eur;

iš valstybės biudžeto – 15,8 tūkst. Eur;

iš įstaigos spec. lėšų – 3,2 tūkst. Eur.

**Laukiami rezultatai:**

Planuojamas racionalus darbo krūvio paskirstymas ir paslaugų kokybė.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė.